**Copii unui singur Tată**

*Katalin Cadar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ia-mă de mână și vino,

să fugim pe urmele îngerilor!

În noaptea asta

se vor deschide porțile cerului...

Ne așteaptă sfinții cu flori de salcâm

și smirnă,

deghizați în pitici de grădină

pășind pe covorul de spumă al norilor,

să le ghicim

numele

când ne vor spăla sufletele de păcate.

Ușor,

pielea de pe noi

se va lepăda…

și alte

obiceiuri ne vor adopta

...copiii unui singur Tată.